Máling, beisa og lakk kunnu innihalda evni, ið eru vandamikil fyri heilsuna og umhvørvið. Hetta er bæði galdandi fyri ta flótandi vøruna og fyri máling, beisu og lakk, sum er harðnað á ymiskum vørum. Tó er tað mest fyrstu dagarnar, at evnini dampa úr málingini. Máling, sum er ætlað til vátrúm, og uttandura træmáling innihalda ofta kemisk evni, sum týna soppavøkstri, fungicid. Hesi kunnu vera óheppin í mun til inniluft og til umhvørvið. Gev gætur, at gomul máling ofta inniheldur fleiri dálkandi kemisk evni enn máling, sum nú stendur á handilshillunum. Hetta er serliga galdandi fyri oljumáling. Aftrat óynsktu evnunum, innihalda summi sløg av máling, beisu og lakki eisini organisk loysingarevni (VOC) og ovurviðkvæmiselvandi evnini formaldehyd, isocyanat og isothiazolin (haldevni, millum annað marknaðarført undir handilsnavninum katon). Áhaldandi nýtsla av organiskum loysingarevnum kann elva til varandi heilsuskaða, orsakað av dampi, sum loysingarevnir kunnu geva frá sær. Málaðar vørur Máling, beisa og lakk, ið fæst til keyps, innihalda sum oftast færri óynskt evni enn vørur, ið yrkismálarar nýta. Tó kunnu málaðar, beisaðar og lakkeraðar vørur innihalda óynskt evni, ið ikki eru í máling, beisu og lakki, sum eru til sølu. Dømi um dálkandi evni í máling, beisu og lakki: